Tropenatt i Finnmark
ARTIKKELEN ER OVER TRE ÅR GAMMEL Ifølge Meteorologisk institutt ble det natt til søndag målt en minimumstemperatur på 20 grader på Makkaur fyr i Øst-Finnmark og 20,1 grader i Nuvsvåg i Loppa i Vest-Finnmark. Ifølge værnettstedet Vær og vind er dette den tidligste tropenatten målt i Finnmark på 12 år. Avisa Nordlys skriver at temperaturen klokken åtte på morgenen allerede var oppe i 23 grader flere steder i Øst-Finnmark. – Det er veldig varmt i Finnmark, og spesielt i øst nyter de veldig fint vær nå, sier statsmeteorolog Kristen Gislefoss til avisen. Han lover at varmen holder seg, men spår regnbyger i løpet av dagen.
Natt til søndag var det for første gang i år tropenatt i Finnmark, og varmen bare fortsetter utover dagen.